OzLabs/hebrew-wiki-articles huggingface dataset:
ניקולאי דובובסקוי

ניקולאי דובובסקוי (ברוסית: Николай Дубовской; 17 בדצמבר 1859 – 28 בפברואר 1918) היה צייר נוף רוסי, הקשור לנודדים. יחד עם יצחק לויתן, הוא עזר ליצור את מה שזכה לכינוי "נוף עם אוירה".<ref name=":0"></ref>

== ביוגרפיה ==
אביו היה סמל צבא בקוזאקים של הדון. הוא גילה כישרון אמנותי בגיל צעיר, תוך העתקת איורים ממגזינים פופולריים. דודו, אמן מקומי בשם א.ב. פשקין, לימד אותו איך לצייר מהזיכרון.<ref></ref> אולם אביו התעקש שיפעל לפי המסורת המשפחתית, ורשם אותו לחיל הצוערים של ולדימיר קייב בשנת 1870. כשהיה שם, מדריכיו שמו לב שהוא בילה את כל זמנו הפנוי בציור ויעצו לאביו לתת לו חינוך לאמנות במקום זאת.<ref name=":1"></ref>

בשנת 1877, לאחר שקיבל את אישור אביו, הוא החל בשיעורי באקדמיה הקיסרית לאמנויות, ואז הפך לתלמידו של צייר הנוף מיכאיל קלודט. עם סיום לימודיו ב-1881, הוא כנראה לא היה מרוצה מהוראה באקדמיה וסירב להשתתף בתחרות המקובלת על מדליית זהב. הוא בחר להציג במקום זאת ב-"חברה האימפריאלית לעידוד האמנויות", זכה במספר מדליות והשיג את ההכרה הפומבית הראשונה שלו. בשנת 1884 הציור שלו, "חורף" נרכש על ידי גלריית טרטיאקוב. לאחר מכן, הוא החל להציג באופן קבוע עם הנודדים והפך לחבר ב-1886.

ב-1887, איליה רפין הזמין אותו להתארח באחוזתו בסברסקי, שם צייר באוויר הפתוח ופעל בהשפעתו של רפין. בשנת 1890, ציורו "Притихло" ("השקט לפני הסערה") נרכש על ידי הצאר אלכסנדר השלישי לאוסף שלו בארמון החורף.

מ-1890 עד 1900, הוא נסע הרבה: ביקר בים אזוב, באזור הוולגה והקווקז וכן במקומות באירופה, החל מטורקיה, צרפת, איטליה וגרמניה. ב-1897, עם פיטוריו של ארכיפ קוינג'י, הוצע לו תפקיד כפרופסור לציור נוף באקדמיה האימפריאלית, אך הוא סירב להצעה.

בשנת 1898, הוא הפך לאחד ממנהיגי הנודדים ונודע ככוח ממתן כאשר לחברים החדשים היו חילוקי דעות עם הוותיקים.<ref name=":1" /> בתקופה זו הוא הושפע מהאימפרסיוניזם הצרפתי. מאוחר יותר ב-1898, למרות סירובו לקבל תפקיד באקדמיה, הוא זכה בתואר "אקדמי" על ידי האקדמיה האימפריאלית והפך לחבר מן המניין ב-1900.<ref name=":0" />

הוא החל ללמד שם ב-1908, ולאחר מותו של אלכסנדר קיסליוב ב-1911, הפך לראש הסדנה לציור נוף. מאמץ לבנות מוזיאון מיוחד ליצירותיו הופסק, עקב פרוץ מלחמת העולם הראשונה ומעולם לא חודש. ב-1915 הפך לחבר במועצה הממשלתית של האקדמיה. בתקופה זו הוא גם הנחה "סלון", בו השתתפו אישים בולטים מהקהילה המדעית, וכן אמנים, סופרים ומוזיקאים. איוואן פבלוב הפך לחבר קרוב שלו.

בשנת 1918, הוא מת מאי ספיקת לב ופבלוב נשא את אחד מנאומי ההלוויה. בתקופת ברית המועצות, למעט תערוכה אחת ב-1938, הוא נשכח במידה רבה. מאוחר יותר נקרא רחוב בנובוצ'רקסק לזכרו.

== גלריה ==
<gallery mode="packed" heights="220">
 File:Nikolay Dubovskoy Mountainous terrain, Kislovodsk 1889.jpg
 File:Nikolay Dubovskoy Vodopad Imatra 1893.jpg
File:Nikolay Dubovskoy Rodina 1892.jpg
File:Nikolay Dubovskoy Uragan v stepi 1890.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:רוסים שנולדו ב-1859
קטגוריה:רוסים שנפטרו ב-1918
ג'וליאן אלפרד

ג'וליאן אלפרד (באנגלית: Julien Alfred; נולדה ב-10 ביוני 2001) היא אתלטית מסנט לוסיה, האלופה האולימפית (פריז 2024) בריצת 100 מטר וזוכת מדליית הכסף בריצת 200 מטר. אלופת עולם באולם (גלאזגו 2024) ובעלת התוצאה השנייה בטיבה בכל הזמנים בריצת 60 מטר באולם ובריצת 200 מטר באולם. היא האדם הראשון מסנט לוסיה שזכה במדליה אולימפית.

== ביוגרפיה ==
===2018===
במשחקים האולימפיים לנוער שנערכו בבואנוס איירס, ארגנטינה באוקטובר 2018 היא זכתה במדליית כסף בריצת 100 מטר, אחרי רוזמרי צ'וקוומה מניגריה ולפני אנאהי סוארז מאקוודור.

===2022===
בתחרות Big 12 שנערכה בלובוק, טקסס ב-14 במאי אותה שנה היא קבעה בשלב המוקדמות בריצת 100 מטר שיא לאומי חדש של 10.81 שניות (1.7+ מטר/שנייה), תוצאה המדרגת אותה במקום 25 בכל הזמנים לצידן של מרליס גר ממזרח גרמניה, דפנה סחיפרס מהולנד, ואליה הובס מארצות הברית.

באליפות העולם שנערכה ביוג'ין ביולי אותה שנה היא סיימה במקום 23 לאחר שפסלה בשלב חצי הגמר בריצת 100 מטר. בשלב המוקדמות היא קבעה תוצאה של 11.05 שניות ועלתה לשלב חצי הגמר מהמקום העשירי.

במשחקי חבר העמים שנערכו בבירמינגהאם בתחילת אוגוסט 2022 היא זכתה במדליית כסף בריצת 100 מטר בתוצאה של 11.01 שניות, אחרי אליין תומפסון-הרה מג'מייקה (10.95 שניות) ולפני דריל נייטה מאנגליה (11.07 שניות).

===2023===
====התוצאה השנייה בטיבה בכל הזמנים====
באליפות המכללות באולם שנערכה באלבקרקי, ניו מקסיקו ב-11 במרץ 2023 זכתה אלפרד בשתי מדליות זהב, בריצת 60 מטר בשיא מכללות חדש של 6.94 שניות והתוצאה השנייה בטיבה בכל הזמנים, אחרי שיא העולם של אירינה פריבלובה מרוסיה (6.92 שניות) ובריצת 200 מטר בשיא מכללות חדש של 22.01 שניות והתוצאה השנייה בטיבה בכל הזמנים, אחרי שיא העולם של מרלין אוטי מג'מייקה (21.87 שניות).

===2024===
====אלופת עולם באולם====
באליפות העולם באולם שנערכה בגלאזגו, הממלכה המאוחדת, ב-2 במרץ 2024 זכתה במדליית זהב בריצת 60 מטר בתוצאה של 6.98 שניות, לפני אווה סוובודה מפולין (7.00 שניות) וזיינב דוסו מאיטליה (7.05 שניות).
====אלופה אולימפית====
באולימפיאדת פריז שנערכה ב-3 באוגוסט אותה שנה היא זכתה במדליית זהב בריצת 100 מטר בשיא לאומי חדש של 10.72 שניות, לפני שקארי ריצ'רדסון (10.87 שניות) ומליסה ג'פרסון (10.92 שניות), שתיהן מארצות הברית.

== שיאים אישיים ==
===אצטדיון===
* ריצת 100 מטר: 10.72 שניות (2024), שיא סנט לוסיה
* ריצת 200 מטר 21.86 שניות (2024), שיא סנט לוסיה

===אולם===
* ריצת 60 מטר: 6.94 שניות (2023), שיא מכללות, התוצאה השנייה בטיבה בכל הזמנים
* ריצת 200 מטר: 22.01 שניות (2023), שיא מכללות, התוצאה השנייה בטיבה בכל הזמנים

==קישורים חיצוניים==

* 

== הערות שוליים ==

קטגוריה:אצניות
קטגוריה:זוכי גביע באוורמן
קטגוריה:אלופות אולימפיות: ריצת 100 מטרים
קטגוריה:אתלטיות באולימפיאדת פריז (2024)
קטגוריה:ילידות 2001
קטגוריה:סנט לוסיה
אלדד בר כוכבא

אלדד בר כוכבא (נולד ב-14 בספטמבר 1960) הוא עורך דין, איש ציבור ופוליטיקאי ישראלי. כיהן כראש המועצה המקומית פרדס חנה-כרכור מנובמבר 2017 עד נובמבר 2018.

== ביוגרפיה ==
למד בבית הספר "ישורון" בפרדס חנה, בישיבת בני עקיבא בית שמואל בחדרה ובישיבת ההסדר מורשת יעקב ברחובות. בר כוכבא היה אחד הלוחמים בקרב סולטן יעקב במלחמת לבנון הראשונה. לאחר שירותו הצבאי הוסמך כמורה, והחל בפעילות ציבורית באגודת הסטודנטים באוניברסיטת בר-אילן כיו"ר פרויקטים וקשרי חוץ. בגיל 24 מונה כמזכיר/מנכ"ל המועצה המקומית פרדס חנה כרכור, ובהמשך מונה למנהל אגף הנכסים והתשתיות במועצה. בשנת 2004 הקים את הרשימה העצמאית למען פרדס חנה-כרכור. יזם והוביל את פרויקט ההתחדשות העירונית, והקים את הוועדה המקומית לתכנון ובניה ועמד בראשה עד שנת 2018.

בשנת 2017, עם פרישתו של חיים געש מראשות מועצת פרדס חנה כרכור בשל מצבו הרפואי, נבחר בר כוכבא על ידי חברי המועצה לעמוד בראש המועצה,<ref></ref> עד לבחירות שהתקיימו באוקטובר 2018. בבחירות אלו התמודד בר כוכבא על ראשות המועצה אך הפסיד בסיבוב שני להגר פרי יגור. 

בינואר 2023 הודיע על כוונתו להתמודד על ראשות המועצה בבחירות המקומיות שנועדו להיערך בנובמבר 2023.<ref></ref> עקב פריצת מלחמת חרבות ברזל נדחו הבחירות לפברואר 2024. בבחירות קיבל בר כוכבא כ־4,000 קולות (22% מקולות המצביעים), כשהוא מגיע למקום השלישי אחרי הגר פרי יגור ויוני חכימי שהתמודדו בסיבוב שני.

== השכלה ==
בר כוכבא הוא בוגר בית המדרש למורים "מורשת יעקב" ברחובות בהצטיינות. בוגר תואר ראשון אוניברסיטת בר-אילן בחינוך, סוציולוגיה ואנתרופולוגיה. בעל תעודת מנהל עירוני בכיר בפקולטה לתכנון ערים מטעם הטכניון בהצטיינות.

בוגר תואר ראשון במשפטים מהמכללה האקדמית נתניה ותואר שני בהצטיינות יתרה במשפטים באותה המכללה. בשנת 2013 קיבל תואר דוקטור למשפטים משלוחת האוניברסיטה הבין-לאומית לעסקים ומשפטים. עבודת הדוקטורט שכתב התמקדה במשפט החוקתי ובדקה את יישום ייצוג הולם לארבע קבוצות בישראל.

התמחה במנהל ציבורי, מיסוי מקרקעין ותכנון ובנייה.

== חיים אישיים ==
נשוי לקלרה, רואת חשבון, ואב ל-4 ילדים.

== קישורים חיצוניים ==
* 

== הערות שוליים ==

קטגוריה:ראשי מועצת פרדס חנה כרכור
קטגוריה:בוגרי ישיבות בני עקיבא
קטגוריה:בוגרי ישיבות הסדר
קטגוריה:בוגרי אוניברסיטת בר-אילן
קטגוריה:בוגרי מכללת אורות ישראל/מורשת יעקב
קטגוריה:בוגרי המכללה האקדמית נתניה
קטגוריה:עורכי דין ישראלים
קטגוריה:ישראלים שנולדו ב-1960
לאה אבן

לאה אבן (נולדה ב-12 בספטמבר 1954) היא רופאה ישראלית, פרופסור לרפואה, מומחית ברפואת ילדים ואנדוקרינולוגית ילדים.

== ראשית חיים ==
נולדה בשם לאה באיטו ברומניה בשנת 1954, להוריה אסתר, פקידה בבנק הדואר ושאול, בעל מסעדה ומעדנייה.

בשנת 1962, עלתה עם משפחתה לישראל.<ref></ref> אז שונה שם המשפחה לברק. לאבן שתי אחיות. בישראל גרו בטירת הכרמל. בהמשך עברו לחיפה שם מתגוררת גם כיום.

בצבא הייתה קצינה בחיל הים והשתחררה בדרגת סגן.

== קריירה ==
אבן היא בוגרת הטכניון בלימודי רפואה. היא התמחתה ברפואת ילדים בבית החולים "בני ציון" בחיפה ובאנדוקרינולוגיה של ילדים באנגליה.

משנת 2000 מנהלת מחלקת ילדים במרכז הרפואי לגליל בנהריה.<ref></ref>
עם הקמת הפקולטה לרפואה בגליל של אוניברסיטת בר-אילן, כיהנה כראש החוג לרפואת ילדים. בשנת 2012 עלתה לדרגת פרופסור חבר קליני<ref></ref>, באוקטובר 2015 מונתה לסגנית הדקאן ללימודים הקליניים ולקבלת סטודנטים.

== חיים אישיים ==
אבן התאלמנה מבעלה מתי אבן, (אחיה של פרופסור חרמונה שורק), ב-2016. לזוג ארבעה ילדים ונכדים. 

== קישורים חיצוניים ==
* [https://scholar.google.com/scholar?hl=en&as_sdt=0%2C5&q=LEA+EVEN&btnG= פרסומיה של לאה אבן] בגוגל סקולר.

== הערות שוליים ==

קטגוריה:רופאות ילדים ישראליות
קטגוריה:רופאי ילדים ישראלים
קטגוריה:אנדוקרינולוגים ישראלים
קטגוריה:סגל המרכז הרפואי לגליל
קטגוריה:סגל אוניברסיטת בר-אילן: רפואה
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:בוגרי תיכון עירוני א' (חיפה)
קטגוריה:בעלות תואר דוקטור לרפואה מהטכניון - מכון טכנולוגי לישראל
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:חיפה: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
אחוזות רובינשטיין

אחוזות רובינשטיין היא רשת דיור מוגן מבית קבוצת רובינשטיין, שברשותה ארבעה מתחמי דיור מוגן. במתחמי המגורים יש כ-1,169 יחידות דיור וכ-550 עובדים, ומתגוררים בהם כ-1,400 דיירים.

מתחמי הדיור של אחוזות רובינשטיין כוללים מגורים בדירות פרטיות, מתקנים משותפים, כגון מרכזי ספורט, אולמות הרצאות ומופעים ולובי. מתקיימות בהם פעילויות תרבות, ספורט וחברה, ויש בהם שמירה והשגחה רפואית. לצד הדיור המוגן פועלים אגפים של דיור תומך, אגפים סיעודיים ואגפי החלמה.

== מתחמי הרשת ==
* אחוזת ראשונים: האחוזה הראשונה של רשת רובינשטיין, הוקמה בשנת 1996 בראשון לציון. באחוזה 341 דירות. לידה נמצא המרכז המסחרי ראשונים סנטר. במתחם אגף דיור תומך וכן תוכנית סיעודית, שמאפשרת לדיירים הזקוקים לסיוע סיעודי להתגורר בדירה פרטית באגף לטיפול אישי באחוזה, וכן להעסיק מטפל באופן אישי. כמו כן, במתחם אגף החלמה למטופלים חיצוניים (לאחר ניתוח או אשפוז), מחלקה סיעודית ומחלקה לתשושי נפש.
* אחוזת פולג: דיור מוגן בסגנון כפרי בקיבוץ תל יצחק. הוקמה בשנת 2003 בצמוד לשמורת הטבע פולג ופרדסי השרון. באחוזה 240 וילות ו-60 דירות. לצד הדיור המוגן פועלים באחוזה בית סיעודי ואגף החלמה למטופלים חיצוניים שעברו ניתוח או אשפוז.
* אחוזת צהלה: הוקמה בשנת 2006 בשכונת המשתלה בתל אביב, ובה 208 דירות. לצד הדיור המוגן פועל אגף החלמה למטופלים חיצוניים לאחר ניתוח או אשפוז. 
* אחוזת בית הכרם: הוקמה בשנת 2007 בשכונת רמת בית הכרם בירושלים, ובה 320 דירות. ישנם גם 30 יחידות דיור ושתי מחלקות סיעודיות. בצמוד לאחוזה פועל המרכז המסחרי "כרם ירושלים", הכולל חנויות, מסעדות ובתי קפה. לצד הדיור המוגן ישנו אגף דיור תומך ואגף החלמה למטופלים חיצוניים שעברו ניתוח או אשפוז.

בשנת 2015 דורגה אחוזות רובינשטיין במקום השני בגודלה מבין רשתות הדיור המוגן בישראל. בשנת 2017 דורגה אחוזות רובינשטיין במקום השלישי.
מתחמים נוספים של הרשת עתידים להיפתח בגבעתיים, בחולון ובהרצליה. אחוזת גבעתיים, שעתידה להיפתח למגורים בשנת 2025, מוקמת בנקודת המפגש בין תל אביב, גבעתיים ורמת גן. לצד הדיור המוגן יפעלו באחוזה אגף סיעודי ואגף החלמה למטופלים חיצוניים שעברו ניתוח או אשפוז. אחוזת חולון, שעתידה להיפתח בשנת 2027, מוקמת בצמוד לקניון חולון ולפארק שמעון פרס. לצד הדיור המוגן יפעלו באחוזה אגף סיעודי ואגף החלמה למטופלים חיצוניים שעברו ניתוח או אשפוז.

== קישורים חיצוניים ==
* 
* 
* 

== הערות שוליים ==

קטגוריה:ישראל: דיור מוגן
טוראלטוראןX

טוראלטוראןX (; נולדו ב-30 באוקטובר 2000) הוא שם הבמה של התאומים האזריים טוראל וטוראן בגמנוב, שייצגו את אזרבייג'ן באירוויזיון 2023 עם השיר "Tell Me More".

== קריירה ==
טוראל וטוראן בגמנוב נולדו בעיר זקאלטה שבצפון-מערב אזרבייג'ן. כשלמדו בבית הספר המקומי בעירם החלו ללמוד נגינה על הפסנתר שהוקם שם. לאחר מכן רכש עבורם סינתיסייזר משומש. בהמשך למדו לנגן גם על גיטרה.<ref name=":1"></ref> הצמד הופיע לראשונה בשם הבמה שלו "טוראלטוראןX" בבית ספרם, ואחר כך גם באירועים נוספים. עם זאת, לאחר מות אביהם הפיסקו ליצור מוזיקה.

מאוחר יותר עבר טוראל לבירת המדינה, באקו, והקים את להקת "דהרדג'נגל" עם חברו. במרוצת הזמן הצטרף גם טוראן ללהקה.

ב-2 בפברואר 2023 הוכרז כי הצמד טוראלטוראןX נמנה בין חמשת המועמדים האחרונים לייצוג אזרבייג'ן באירוויזיון 2023, שיתקיים בליברפול שב.<ref></ref> ב-9 במרץ אושר באופן רשמי כי הוא עתיד לבצע את "Tell Me More" על בימת חצי הגמר הראשון של התחרות, שהתקיים ב-9 במאי.<ref></ref> ב-11 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הצמד נכשל בניסיון להעפיל לגמר התחרות, שהתקיים ב-13 במאי.

== קישורים חיצוניים ==

== הערות שוליים ==

קטגוריה:תאומים
קטגוריה:צמדים מוזיקליים
קטגוריה:נציגי אזרבייג'ן באירוויזיון
קטגוריה:משתתפי אירוויזיון 2023
קטגוריה:ילידי 2000
זוכר כמעט הכל

זוכר כמעט הכל הוא אלבום האולפן החמישי של הזמר עידן עמדי, אשר שוחרר ב-29 בדצמבר 2022, בסיומה של שנת העשור לקריירה.
את אלבומו החמישי כתב עמדי במהלך ארבע שנים ושחרר מתוכו לאורך הדרך סינגלים לתחנות הרדיו שצברו הצלחה גדולה והפכו במהרה ללהיטים.

==הסינגלים באלבום==
הסינגל הראשון באלבום, ״מה את מרגישה״, יצא בינואר 2019 בהפקתו של פטריק סבג וכבש את המצעדים הדיגיטליים ותחנות הרדיו. ביוני 2019 יצא הסינגל השני ״אני רוצה״ בהפקתו של סתיו נחמיאס. בפברואר 2020 הוציא את השיר ״מפה לשם״ בשיאן של מערכות הבחירות החוזרות ונשנות בפוליטיקה הישראלית ורגע לפני התפרצות מגפת הקורונה.

במאי 2020 הוציא את שיר הנושא של האלבום, ״זוכר כמעט הכל״, שנכתב במהלך הסגר במגפת הקורונה.
השיר אף פתח את מופע העשור שהתקיים בהיכל מנורה בפברואר 2022.

באוגוסט 2020 יצא השיר ״בקרוב יפתחו השמיים״ בהפקתם של גיא ויהל, שיר המתייחס לתקופת הקורונה. בפברואר 2021 יצא השיר ״תסתכלי לי בעיניים״ בהפקתו של סתיו נחמיאס.

בתחילת אוגוסט 2021 הוציא עמדי את הדואט ״מקום לשנינו״ עם הזמרת היווניה מאלו. השיר מהרגע הראשון כבש את צמרות כל המצעדים ורשימות ההשמעה בדיגיטל ובתחנות הרדיו והפך במהרה לאחד מהשירים המצליחים באלבום.

באפריל 2022, הוציא עמדי את ״בייבי, השיר הבא מוקדש לך״ שנכתב לזכרו של רס״ן אופק אהרון, ובאוגוסט 2022 הוציא את השיר ״ערב ערב״ לקראת הופעות הקיץ של סיבוב העשור לפעילותו. כשבועיים לפני יציאת האלבום הוציא עמדי את הסינגל האחרון, ״יבוא מחר״, שהוקדש ליום הולדתה השלישי של בתו הבכורה שנולדה תוך כדי כתיבת האלבום.

== רשימת רצועות ==

== קישורים חיצוניים ==
* [https://idanamedi.com/דיסקוגרפיה/ דיסקוגרפיה], באתר עידן עמדי

== הערות שוליים ==

קטגוריה:אלבומי 2022
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי חברת הליקון ארומה מיוזיק
אלכסנדר פוליאקוב

אלכסנדר פוליאקוב (ברוסית: Александр Поляков; 1801 – 9 בינואר 1835) היה צייר דיוקנאות רוסי.

== ביוגרפיה ==
הוא היה צמית באחוזה של הגנרל פיוטר יעקובלביץ' קורנילוב . ב-1822 הוא הפך לעוזר לצייר הדיוקנאות האנגלי, ג'ורג' דאו. על פי ההסכם, הוא "יעבוד וילמד" עם דאו, וגם הורשה להשתתף בשיעורי ערב באקדמיה האימפריאלית לאמנויות. שכרו ששולם על ידי דאו נקבע על 800 רובל בשנה. מאוחר יותר דווח, על ידי החברה הקיסרית לעידוד האמנויות, שדאו נתן לו רק 350 רובל, תוך שימוש ב-450 האחרים להוצאות.<ref></ref> הוא גם ניכה שכר עבור הימים בהם היה פוליאקוב חולה. מצב בריאותו הלקוי הותיר אותו לעיתים קרובות עם הכנסה זעומה.

דאו צייר דיוקנאות של גיבורי מלחמה רוסיים עבור הגלריה הצבאית של ארמון החורף. הפרויקט נמשך מ-1822 עד 1828, ונוצרו למעלה מ-300 דיוקנאות. בדיקה מאוחרת יותר מעלה שרבים מהם צוירו על ידי פוליאקוב וחתומים על ידי דאו. ייתכן שהוא גם שיחזר ושיפר מספר דיוקנאות שנעשו בחיפזון.

בשנת 1833, הודות לעצומה של חבריו האמנים, הוא שוחרר מהיותו צמית. אלכסיי אולינין, נשיא האקדמיה הקיסרית. חתם על הצהרה שנתנה לו מעמד של "אמן חופשי". זה היה חלק מהפיצוי ליחס הגרוע שקיבל מדאו. הוא גם קיבל קצבה חודשית של 30 רובל, אשר בקושי הספיקה לצורכי היסוד, והוא מת בעוני בגיל שלושים וארבע.

בין היצירות שאומתו כשלו לחלוטין ניתן למנות את "פיטר הראשון במספנה, עם נוף לאמסטרדם" (1819), ודיוקנו של הצאר ניקולאי הראשון (1829). ניתן לראות עבודות אחרות במוזיאון ההיסטורי הממלכתי ובמוזיאון לאמנות קוסטרומה.<ref></ref>

== גלריה ==
<gallery mode="packed" heights="220">
File:M. F. Kornilova and M. L. Kulomzina.jpg
File:Evgeniy Petrovich Kornilov (by A. V. Polyakov).jpg
File:Arkadiy and Ivan Kornilovy.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1801
קטגוריה:נפטרים ב-1835
קטגוריה:זוכי פרס דיראק
הדניאלס

דניאל קוואן ודניאל שיינרט, המכונים הדניאלס, הם צמד קולנוענים אמריקאים היוצרים את סרטיהם במשותף: מביימים, כותבים ומפיקים. השניים זכו בשלושה פרסי אוסקר והיו מועמדים לשני פרסי גראמי.

==קורות חיים==
דניאל שיינרט נולד ב-7 ביוני 1987 בברמינגהאם, אלבמה, ודניאל קוואן נולד ב-10 בפברואר 1988 בווסטבורו, מסצ'וסטס, לזוג מהגרים מהונג קונג וטאיוואן. הם הכירו בזמן ששניהם למדו קולנוע באמרסון קולג' בבוסטון (שיינרט סיים את לימודיו ב-2009 וקוואן ב-2010).

מאז 2011, הצמד ביים קליפים לאמנים שונים כולל השינס, טניישס די ו-Foster the People. באותן שנים הם היו מועמדים לשני פרסי גראמי בקטגוריית הווידאו קליפ הטוב ביותר - ב-2013 עבור Foster the People וב-2015 עבור די ג'יי סנייק וליל ג'ון.

בשנת 2016 השניים החלו בעשיית סרטים עלילתיים, כאשר כתבו וביימו את "איש האולר", בכיכובם של פול דנו ודניאל רדקליף. הסרט זכה לביקורות חיוביות, והצמד אף זכה בפרס הבימוי בפסטיבל סאנדנס. לאחר מכן, עסק הצמד בבימוי תוכניות טלוויזיה, בין היתר בסדרה "Awkwafina Is Nora from Queens" בהשתתפותה של אקוופינה.

הצמד הודיע ב-2017 שהם יכתבו, יביימו ויפיקו סרט מדע בדיוני, עם שותפם להפקה ג'ונתן וואנג והאחים רוסו. "הכול בכל מקום בבת אחת", בכיכובם של מישל יאו, סטפני הסו, קי הוי קואן וג'יימי לי קרטיס, שוחרר במרץ 2022 ומיד נחל הצלחה קופתית ושבחי ביקורת נרחבים. בטקס פרסי אוסקר ה-95 הסרט קיבל אחת עשרה מועמדויות, מתוכן זכה בשבע כולל בסרט הטוב ביותר, הבימוי הטוב ביותר והתסריט המקורי הטוב ביותר.

בדצמבר 2022 נכללו השניים ברשימת טיים 100 נקסט בקטגוריית האמנים, לצד שמות כמו סיידי סינק ולילי קולינס.

==קישורים חיצוניים==

* 

==הערות שוליים==

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:זוכי אוסקר: הבימוי הטוב
קטגוריה:זוכי אוסקר: התסריט המקורי הטוב
קטגוריה:אמריקאים שהופיעו ברשימת טיים 100 נקסט
קטגוריה:זוכי פרס איגוד מבקרי הקולנוע האמריקאי לבמאי הטוב ביותר
אלעד וינגרד

אלעד וינגרד (נולד ב-9 בספטמבר 1974) הוא סופר ישראלי, עיתונאי ומנהל תוכן.

== ביוגרפיה ==
וינגרד נולד בנהלל וגדל במושב בית חרות. בשנת 2001 השלים תואר ראשון בתקשורת ומדעי המדינה באוניברסיטת תל אביב. החל את דרכו העיתונאית בשנת 2000 בעיתון "העיר", שם כתב על נושאי חינוך, איכות הסביבה, ספורט, תרבות ומהגרי עבודה. לצד זאת כתב את הטור "עכבר בר" במגזין "עכבר העיר", על סצנת הברים בתל אביב. בשנים 2004–2006 עבד במעריב, שם היה עורך התרבות היומי ב"המגזין" ועורך בדסק החדשות.

בשנים 2006–2008 שימש העורך הראשי של "עכבר העיר" תל אביב. לאחר מכן שימש עורך אתר שנת המאה לתל אביב יפו (2010-2009), וכן מנהל התוכן של אתרי האינטרנט של "הופ!" בשנים 2009–2012. נכון לשנת 2023 וינגרד הוא בעלים של חברת תוכן.

וינגרד כותב ספרים ושירים לפעוטות, בהם גם כאלה שיצאו לאור מחוץ לישראל. פרסם את הספר "בטח יש ילד", שיצא לאור בישראל בהוצאת אגם בשנת 2009, ובסין ב-Juvenile & Children's Publishing House. בעקבות פרסום הספר היה אורח של שגרירות ישראל בסין שלוש פעמים, שבהן הקריא את הספר לילדים ברחבי המדינה. הספר נבחר למצעד הספרים של משרד החינוך בשנת תשע"ו. וינגרד אף עיבד אותו למחזמר "בטח יש ילד", אשר עלה בהפקת תזמורת הבמה הישראלית.

וינגרד הוציא לאור בהוצאת אגם גם את הספרים "דברים שגורמים לי לחשוב", "בדיוק בשנייה הזאת" ו"במקום הכי יפה בחוף", אשר נבחר למצעד הספרים של משרד החינוך בשנת תשפ"ה. הספרים זכו לשבחים רבים. כמו כן פרסם כותרים רבים בהוצאת קלסיקלטת, ובהם את רב המכר "איפה המפלצת", שתורגם לערבית ולספרדית, ויצא לאור גם בספרד. לצד זאת כתב שירים לרחוב סומסום הישראלי ולמיכל צפיר ("סוד הקצב של מיכל").

אלעד וינגרד נשוי ואב לשלושה ילדים. מתגורר בבית חירות.

== פרסומים ==
* בטח יש ילד, הוצאת אגם 2009
* דברים שגורמים לי לחשוב, הוצאת אגם, 2012
* בדיוק בשנייה הזאת, הוצאת אגם, 2018
* במקום הכי יפה בחוף, הוצאת אגם, 2021
* איפה המפלצת, קלסיקלטת, 2017

== קישורים חיצוניים ==
* 
* 

== הערות שוליים ==

קטגוריה:סופרים ישראלים
קטגוריה:עיתונאים ישראלים
קטגוריה:בית חרות: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1974
ג'ון אוון לאו

ג'ון אוון לאו (באנגלית: John Owen Lowe; נולד ב-6 בנובמבר 1995) הוא תסריטאי, מפיק ושחקן אמריקאי.

== ביוגרפיה ==
ג'ון אוון לואו הוא בנם של המאפרת שריל ברקוף והשחקן רוב לאו. <ref></ref><ref></ref> הוא סיים לימודי טכנולוגיה מדעית מאוניברסיטת סטנפורד בשנת 2018. <ref></ref> יש לו אח גדול בשם מתיו שעובד כעורך דין. <ref></ref>

== קריירה ==
ב־2015, החל לשחק בתפקיד חוזר בסדרה הקומית "הכריש". <ref></ref> בשנת 2017, הוא הופיע ב- The Lowe Files, שבו חקרה משפחתו תעלומות לא פתורות. <ref></ref> בשנת 2019 הוא הופיע בסרט חג המולד חג בחיק הטבע, ווכתב את התסריט למספר פרקים בסדרה מוקד 911: טקסס.<ref></ref><ref></ref>

במרץ 2023 הופיע לו בסדרת הקומדיה אבא בהפרעה בהפקת שירות ההזרמה נטפליקס, שאותה גם הפיק בפועל לצד אביו, וויקטור פרסקו. <ref></ref> על פי הדיווחים, התסריט לסדרה נכתב בהשראת מערכת היחסים שלו ברשתות החברתיות עם אביו. <ref></ref>

== חיים אישיים ==
לאו הוא פסנתרן נלהב.<ref></ref> בשנת 2018, בעקבות בעיות בהתמכרות, הוא החל באורח חיים מפוכח.<ref></ref> בשנת 2023, הוא קנה בית בשרמן אוקס שהיה בבעלותו של הרקדן דרק האף.<ref></ref>

== פילמוגרפיה ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
|2016-2015
|הכריש
|גואל
| 5 פרקים
|-
| 2017
| The Lowe Files
|עצמו
| 9 פרקים
|-
| 2019
|חופשה בחיק הטבע
| לוק
|סרט קולנוע
|-
| 2023
| גרייס פוינט
| ברנדון
| גם מפיק
|-
| 2023
| אבא בהפרעה
| ג'קסון
| גם מפיק
|}

==קישורים חיצוניים==

==הערות שוליים==

קטגוריה:אמריקאים ממוצא ולשי
קטגוריה:אמריקאים ממוצא סקוטי
קטגוריה:אמריקאים ממוצא אירי
קטגוריה:אמריקאים ממוצא גרמני
קטגוריה:אמריקאים ממוצא אנגלי
קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1995
וילהלם אוגוסט גוליקה

וילהלם אוגוסט גוליקה (באנגלית: Wilhelm August Golicke; 1802 – 5 ביולי 1848) היה צייר גרמני בלטי.

== ביוגרפיה ==
הוא נולד בטאלין או בסנט פטרבורג. הוא גדל בקהילה הגרמנית של טאלין,<ref></ref> ולמד בסנט פטרסבורג בסטודיו של הצייר האנגלי ג'ורג' דאו.

בין השנים 1822–1828 צייר דאו, יחד עם גוליקה ותלמיד נוסף אלכסנדר פוליאקוב, 332 דיוקנאות של גנרלים צארים שהתבלטו במלחמה נגד נפוליאון. הציורים הוצבו בגלריה הצבאית של ארמון החורף. דאו הפך לחבר טוב של גוליקה במהלך עבודתם המשותפת והשאיר לו קצבה בצוואתו.<ref></ref>

לאחר מותו של דאו, גוליקה למד באקדמיה האימפריאלית לאמנויות. הוא סיים את לימודיו ב-1832 וזכה בתואר "אמן עצמאי", סימן להכרה רשמית. ב-1837 ביקר באנגליה ובאיטליה.

הוא נפטר בסנט פטרסבורג, מכולרה, ב-5 ביולי 1848.

עבודתו שלאחר מות דאו, כללה בעיקר ציורי ז'אנר, טבע דומם וסצנות מההיסטוריה. ניתן לראות רבות מיצירותיו בגלריה טרטיאקוב במוסקבה.

== גלריה ==
<gallery mode="packed" heights="220">
File:Fruits and flowers by Vasily Golike.JPG
File:Golicke naise ja lastega.jpg
File:Vasily Golike - Two bathing women (1846).jpg
File:Vasily A. Golike - Group portrait including the artist George Dawe and a self portrait (1834).jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1802
קטגוריה:נפטרים ב-1848
מגדלי Beyond

מגדלי Beyond (בִּיוֹנְד) הם צמד גורדי שחקים (super tall tower) עתידיים אשר יהוו חלק מפרויקט גדול הנבנה במתחם הסיטי של גבעתיים. הפרויקט יכלול מגדל דרומי אשר ישמש למשרדים, מגדל צפוני למגורים, מרכז מסחרי ושטחים ציבוריים נוספים.

בשנת 2019 החלו עבודות הבנייה על הבניין הדרומי שיוקם בשלב הראשון של הפרויקט. הבניין, שעתיד להיות הגבוה מבין השניים, יכלול 72 קומות על שטח של 130 אלף מטרים רבועים שיוקצו למשרדים ויתנשא לגובה של 307.46 מטרים<ref>על פי היתר בנייה עדכני וחתום שנשלח מעיריית גבעתיים</ref>. הוא יהיה המגדל הראשון בישראל שיחצה את קו 300 המטרים וצפוי להיות גורד השחקים הגבוה בישראל למשך תקופה של מספר חודשים, עד אשר יושלמו עבודות הבנייה על מגדל הספירלה בתל אביב שיהיה גבוה ממנו ב-29 מטרים.

במסגרת השלב השני, יוקם המגדל הצפוני, בו יבנו 64 קומות שיכללו בסך הכל כ-500 דירות קטנות אשר יועמדו להשכרה ארוכת טווח ויהיו מיועדות למשקי בית קטנים כמו זוגות צעירים, דיירים יחידים ואוכלוסיית הגיל השלישי<ref></ref>. כמו כן, יוקמו מרכזי קניות ופנאי, קליניקות רפואיות, מרכז ספורט, פארק עילי וחניון גדול שיכלול מקומות חניה לאופניים ועמדות הטענה לרכבים חשמליים.

הפרויקט יתפרש על שטח כולל של 300 אלף מטרים רבועים.

עבודות הבנייה צפויות להסתיים בשנת 2026 עם השלמת השלב השני ואכלוסם של צמד המגדלים.

המגדלים תוכננו ועוצבו על ידי משרד ברעלי לויצקי כסיף אדריכלים ויזמיות הפרויקט הן חברת תדהר, חברת יוניון, חברת הבת של קק״ל הימנותא ועו״ד דורון כוכבי.

== ראו גם ==
*גורד השחקים הגבוה בישראל
*מגדל השחר
*מגדל Hi Tower

== הערות שוליים ==

Beyond
Beyond
אבא בהפרעה

אבא בהפרעה (באנגלית: Unstable) היא סדרת קומדיה אמריקאית שנוצרה על ידי שירות הסטרימינג נטפליקס בכיכובם של רוב לאו ובנו ג'ון אוון לאו, כששניהם משמשים גם כמפיקים בפועל בסדרה, יחד עם ויקטור פרסקו. הסדרה עלתה לראשונה בנטפליקס ב-30 במרץ 2023.<ref></ref>

== עלילה ==
קומדיה אב-בן שבה בן ביישן (ג'ון אוון לאו) מתחיל לעבוד עבור אביו המצליח והנערץ, אך האקסצנטרי והנרקיסיסט (רוב לאו) בחברת ההיי-טק-ביו שלו במטרה לעזור לו בעקבות ההתמוטטות שעבר עקב מות אשתו.

== שחקנים ודמויות ==

=== ראשיות ===

* רוב לואו בתפקיד אליס דרגון, המנכ"ל והמייסד של חברת ביוטכנולוגיה בשם דרגון
* ג'ון אוון לואו בתור ג'קסון דרקון, בנו של אליס שהוא חלילן
* שאן קליפורד בתור אנה בנט, סמנכ"לית הכספים של דרגון
* אהרון בראנץ' בתפקיד מלקולם, חברו של ג'קסון מילדות, שעבד בעבר כעוזרו של אליס, אך כעת עובד כמנהל תוכנית במעבדת הדרקון האדומה
* רייצ'ל מארש בתור לונה, מדענית שעובדת במעבדה האדומה של הדרקון
* אמה פריירה בתור רובי, מדען נוסף שעובד במעבדה האדומה של הדרקון וחברה הכי טוב של לונה

=== משניות ===

* פרד ארמיסן בתור לסלי, מטפל שהדירקטוריון של דרגון הביא לעבודה עם אליס
* טום אלן בתור TJ, חבר מועצת המנהלים של דרגון שיושב בדירקטוריון לצד תאומו, צ'אז
* ג'י. טי פאר בתור צ'אז, התאום של TJ שיושב איתו בדירקטוריון
* כריסטינה צ'אנג בתור ג'ין, החברה הכי טובה של אשתו המנוחה של אליס שיושבת במועצת המנהלים של דרגון

== הפקה ==
התוכנית אושרה על ידי נטפליקס, ולפי הדיווחים הקמת הסדרה נוצרה בהשראת הטרולינג של ג'ון אוון לאו במדיה החברתית על אביו רוב לאו. ג'ון אוון לאו תיאר את הסדרה כ"דינמיקה של אב-בן שמאוד מעוררת להזדהות אבל כשמתסתכלים תחת העדשה, ניתן לראות כי היא למעשה על אבא שאוהב להיות במרכז תשומת הלב ובנו, שמרגיש בדיוק ההפך".

בראיונות ציינו כי אילון מאסק שימש להם השראה. לסדרה.<ref name=":0" />

באפריל 2022 הוכרז כי רוב לאו ובנו ג'ון אוון לאו ישמשו שניהם כמפיקים בפועל בתוכנית יחד עם ויקטור פרסקו, ושההפקה תטופל על ידי אולפני נטפליקס. ביוני 2022 לוהקה שאן קליפורד לתפקיד לצד רייצ'ל מארש, אמה פריירה וארון בראנץ' בתפקידים חוזרים בסדרה. בנוסף, פרד ארמיסן, טום אלן וג'יי טי פאר לוהקו לתפקידי אורח.

== קישורים חיצוניים ==

* 

== הערות שוליים ==

קטגוריה:סדרות טלוויזיה על משפחות
קטגוריה:סדרות קומדיה אמריקאיות
קטגוריה:סדרות דרמה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
חלב ודבש (סרט)

"חלב ודבש" היא קלטת ילדים שהופקה על ידי "הד ארצי" (ובהמשך גם על ידי "קלסיקלטת") ויצאה בשנת 2001 ע"ג קלטות וידאו. מאוחר יותר הופצה כתקליטור DVD. 

זהו הסרט הראשון מסדרת "סודות מתוקים".

השירים שודרו ב"הופ!" וב"ילדות ישראלית".

== תקציר העלילה ==
הילדים נועה ואלון יוצאים עם אביהם שרון לגלות סודות מתוקים אצל סבא וסבתא במושב.

== הדמויות והשחקנים ==

* שרון צור - אבא
* גאולה נוני - סבתא
* יוסף כרמון - סבא
* נועה כץ - נועה
* אלון שמש - אלון

== השירים בסרט ==

# איזה כיף
# סבתא גלי לי
# טוק טוק הטרקטור
# שביל החלב
# החלב זורם רם רם
# שיר אהבה לפרה
# ארץ זבת חלב ודבש
# זום זום זום
# חלת הדבש המתוקה
# הפרח והדבורה
# דובשניות
# עכשיו אני יודע

קטגוריה:קלטות ילדים ישראליות
קטגוריה:קלסיקלטת: קלטות
סוד השוקולד

סוד השוקולד היא קלטת ילדים שהופקה על ידי "קלסיקלטת" ויצאה בשנת 2004 בקלטת וידאו ו-DVD. זהו הסרט השני מסדרת "סודות מתוקים".

== תקציר העלילה ==
נועה ונדב מגיעים לביקור אצל סבא וסבתא, ולאחר שאוכלים שוקולד וממתקים, הם יוצאים למסע לגילוי השוקולד. המשפחה טסה לברזיל, ושם עוברת חוויות מסעירות כדי לגלות איך נוצר השוקולד.

== הדמויות והשחקנים ==

* שרון צור - אבא
* ענת סליצקי - אמא
* חנן גולדבלט - מר שמלו
* סנדרה שדה - גברת שמלו
* נועה כץ - נועה
* נדב כץ - נדב

== השירים בסרט ==

# איזה כיף
# הבית המתוק
# איך נולד השוקולד
# כמו ציפור
# בוא ניסע
# חיפוש הקקאו
# פרידה מברזיל
# מפעל השוקולד
# אני אוהב שוקולד
# כדורים מתגלגלים
# עץ הקקאו הנדיב
# גברת עששת
# אלבום התמונות

קטגוריה:קלטות ילדים ישראליות
קטגוריה:סרטי 2004
קטגוריה:קלסיקלטת: קלטות
אורי קרני

אורי קרני (14 באפריל 1927 - 18 באוקטובר 1999) היה כדורגלן ישראלי ששיחק בעמדת הבלם. היה לקפטן הפועל פתח תקווה באמצע שנות ה-50, ומאוחר יותר המזכיר הכללי של הקבוצה.

==חייו==
קרני, יליד פתח תקווה, החל את דרכו בכדורגל בקבוצת הפועל המקומית כשהיה בן 11. ב-1943 הוא עלה לקבוצה הבוגרת מכיוון שרוב שחקני הקבוצה התגייסו לצבא הבריטי, והיה צורך למלא את מקומם בשחקנים צעירים. ארבע שנים לאחר מכן, ב-1947, הוא לקח חלק במסע משחקים של נבחרת "הפועל" לארצות הברית, כאחד משלושת נציגיה של הפועל פתח תקווה. לאורך השנים שיחק קרני גם במדי קבוצות אחרות במסגרת מסעות ידידות בינלאומיים, כשהזכור מביניהם הוא עם מכבי תל אביב לטורקיה ב-1952.

ב-1953 הוא זומן לראשונה לסגל נבחרת ישראל במסגרת משחקיה נגד יוון ויוגוסלביה. אף על פי כן, הוא שימש כשחקן ספסל בלבד ומעולם לא זכה לשחק במדי הנבחרת. לעומת זאת, הוא שיחק בארבעה משחקים עם נבחרת המשנה של ישראל מול קפריסין.

בעונת 1954/1955, תחת הדרכתו של המאמן-שחקן משה וארון, זכתה הפועל פתח תקווה באליפות הראשונה בתולדותיה והייתה לקבוצה העברית הראשונה מחוץ לתל אביב שזכתה בתואר זה. קרני, ששימש כקפטן הקבוצה, לקח חלק בכל 26 משחקי הליגה באותה עונה.

שנתיים אחר כך, בעונת 1956/1957, הוסיפו קרני והפועל פתח תקווה גם זכייה ראשונה בגביע המדינה, לאחר שגברו 2–1 על מכבי יפו במשחק הגמר. בקיץ של אותה עונה ערכה הקבוצה מסע באירופה ובאסיה, שכלל בין היתר משחקים מול פורטונה 54 ההולנדית, נבחרת סינגפור ונבחרת בורמה.

בסיום עונת 1957/1958, כשהוא בן 31, פרש קרני ממשחק פעיל. באותה תקופה הוא כבר שימש כמזכיר הקבוצה, והמשיך בתפקיד גם לאחר פרישתו. בשנים שחלפו הוא הפך לאיש החזק במועדון, ובמקביל גם היה חבר בהנהלת ההתאחדות לכדורגל. במסגרת תפקידיו בהתאחדות, הוא זכה כמנהל הנבחרת הלאומית בגביע אסיה ב-1964, שימש בשנות ה-70 כיושב ראש הוועדה המקצועית, וב-1982 אף יזם את הקמת גביע ליליאן.

באוקטובר 1999, כשהוא בן 72, נפטר קרני מדום לב. בדיוק עשור לאחר מכן, ב-26 באוקטובר 2009, חנכה עיריית פתח תקווה רחוב על שמו בשכונת כפר גנים.

== קישורים חיצוניים ==

* [https://hpt.co.il/?ShowPlayer=UriKarni אורי קרני] באתר מוזיאון הפועל פתח תקווה

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל פתח תקווה
קטגוריה:ספורטאים שעל שמם רחובות בישראל
קטגוריה:ישראלים שנולדו ב-1927
קטגוריה:ישראלים שנפטרו ב-1999
איגור רכינוב

איגור רכינוב (נולד ב-20 בנובמבר 1975) הוא פרופסור מן המניין לכימיה במחלקה למדעי הטבע והחיים באוניברסיטה הפתוחה.

== ביוגרפיה ==
רכינוב נולד בטשקנט שבברית המועצות לשעבר ועלה עם משפחותו לישראל בנעוריו. למד בתיכון בן צבי בגבעתיים, סיים תואר ראשון בכימיה בהצטיינות בשנת 2000 ודוקטורט בכימיה פיזיקלית (בהנחייתו של פרופ׳ סרגיי צ׳סקיס) בהצטיינות יתרה בשנת 2006. את כל תאריו רכש באוניברסיטת תל אביב. עם סיום הדוקטורט קיבל מלגת מקרן פולברייט היוקרתית ושהה למשך שלוש שנים במחלקה לכימיה באוניברסיטת קליפורניה בסנטה ברברה. בשנים 2009–2010 עבד כבתר דוקטורט במכון ויצמן למדע ובשנת 2010 הצטרף לסגל המחלקה למדעי הטבע והחיים באוניברסיטה הפתוחה בסגל ההוראה. בשנת 2011 הועלה לדרגת מרצה בכיר, בשנת 2016 התמנה לפרופסור חבר ובשנת 2023 התמנה לפרופסור מן המניין. הוא ראש תחום הכימיה במחלקה ובשנים 2014 עד 2017 כיהן בראש המחלקה. כמו כן, כיהן כנשיא האגודה הישראלית לוואקום וארגן של מספר כנסים לאומיים מרכזיים בתחום חומרים, ננוטכנולוגיה ומדע פני שטח.

== תחומי מחקר ==
תחום מחקרו העיקרי של רכינוב הוא המנגנונים האחראים על ייצור של ננו-חומרים בפאזה גזית בטמפרטורות גבוהות. חומרים אלה משמשים להפחתה של פליטת מזהמים ברפואה, בתעשיית גלאים וכקטליזטורים חדשניים בתעשייה הכימית. רכינוב בנה רשת ענפה של שיתופי פעולה עם חוקרים בגרמניה באוניברסיטת גוטינגן ואוניברסיטת דואיסבורג-אסן.
מחקרו של רכינוב מבוצע בשיטות ניסיוניות מתקדמות כדי למפות את שרשרת התגובות המורכבת אשר מובילה ליצירה של ננו-חלקיקים. בנוסף, חלק ניכר מהפעילות המחקרית שלו מוקדש להבנה בסיסית של אינטראקציה בין מולקולות בפאזה גזית לפני שטח של מוצקים קטליטיים – מתכות ותחמוצות של מתכות. מחקריו הובילו לפריצות דרך חשובות בהבנת מנגנון היצירה של ננו חלקיקים מחומרי מוצא גזיים ובהבנת מעברי האנרגיה בין מולקולות ופני שטח של מוצקים העומדים בבסיסה של קטליזה כימית הטרוגנית.
עבודותיו ראו אור בבמות פרסום מובילות כגון: Science, Nature Chemistry, Physical Chemistry Chemical Physics, JACS. הוא גם זכה במענקי מחקר יוקרתיים מההקרן הלאומית למדע, משרד האנרגיה, קרן וולקסווגן, קרן פזי ומלגת מרקטור של הקרן הגרמנית למחקר.

== פיתוח קורסים באוניברסיטה הפתוחה ==
רכינוב פיתח מספר קורסים בתחום הכימיה הפיזיקלית: לייזרים: עקרונות ושימושים, תרמודינמיקה ומעבדה בכימיה פיזיקלית.

== משפחתו ==
נשוי לילנה ומתגורר בראשון לציון.

==קישורים חיצוניים==
* 

קטגוריה:סגל האוניברסיטה הפתוחה: מדעי הטבע והחיים
קטגוריה:כימאים ישראלים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:בוגרי תיכון שמעון בן צבי (גבעתיים)
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1975
שרקרק ורוד

שרקרק ורוד (שם מדעי: Merops malimbicus) הוא מין של שרקרק החי בטבע באפריקה הטרופית במדיונת: אנגולה, בנין, בורקינה פאסו, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, ניגריה וטוגו. לפי מחקרים הוא קרוב בעיקר למינים שרקרק ארגמני צפוני, שרקרק ארגמני דרומי ושרקרק לבן גרון.

שרקרק זה מגיע לאורך של עד 25 ס"מ והזנב ארוך ומגיע לאורך 5 ס"מ. משקלו מגיע ל-45 גרם, כששני הזוויגים דומים במראם. השרקרק בעל נוצות ורודות עזות, עם גב וכנפיים כהים, המקור ופס-העין שחורים והסנטר בעל פס לבן. הצעירים דומים לבוגרים אך מעט יותר חיוורים מהם.

כמו שרקרקים אחרים הוא אוכל חרקים מובהק, התופס בתעופה טרף של נמלים מכונפות ודבורים וכן מפרפרים, שפריריות, חגבים, חיפושיות וזבובים וכן הם שותים תוך כדי טיסה, מה שמאפשר להם להימלט מטורפים כמו תנינים. השרקרקים מחפשים מזון ומקננים יחדיו בגדות נהר חוליות ולעיתים אף לאורך חופי ימים, כשהקינים מאוד קרובים אחד לשני. השרקרקים מקננים יחדיו ולעיתים מחליפים מקום קינון משנה לשנה, אף שלרוב נשארים באותו מקום ומרחיבים את אותם קינים, לעיתים לאחר שהוצפו.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ורג' שו
קטגוריה:בעלי חיים שתוארו ב-1806
קטגוריה:שרקרקיים
קטגוריה:גבון: עופות
גלגו מוהול

גלגו מוהול (שם מדעי: Galago moholi) הוא מין של גלגו הנפוץ ביערות והסוואנות של מרכז אפריקה ואפריקה הדרומית ופעיל בשעות הערב. בבער הוא נחשב לתת-מין של גלגו סנגלי, אם כי הופרד לאחר בדיקות שהראו שאלו שני מינים שונים.

המין כולל כיום 2 תת-מינים:
* G. m. moholi
* G. m. bradfieldi

גלגו זה חי בסוואנות מיוערות וביערות משווניים, אך פתוחים יותר מיערות גשם, לרוב באזור המסיק והוא חי בטבע במדינות: אנגולה, בוצואנה, הרפובליקה הדמוקרטית של קונגו, מלאווי, מוזמביק, נמיביה, דרום אפריקה, אסוואטיני, טנזניה, זמביה וזימבבואה ואולי גם ברואנדה ובבורונדי.

הגלגו מגיע לאורך של 15 ס"מ והוא בעל זנב באורך 23 ס"מ בקירוב. הוא בעל פרווה אפורה-כסופה, אוזניים רחבות ומעוגלות ועיניים גדולות וחומות המותאמות לראיית לילה. לגלגו רגליים עבות וארוכות העוזרות לו לזנק והוא בעל זנב שעיר. 

הגלגו הוא מין פעיל לילה החי בין ענפי עצי שיטים, בעיקר משיטת הסוכך ושיטת הקארו (Vachellia karroo) לרוב והוא ניזון מחרקים ומשרף ולשד עצים של השיטים. הוא מקפץ ביעילות ממקום למקום ולעיתים יכול להימצא על הקרקע, אם כי שם הוא פגיע לטורפים. הגלגויים חיים ביחידות משפחתיות קטנות הנחות ביום בחללי עצים.

אוכלוסייתו נרחבת ואינה נמצאת בסכנה בטבע.

==גלריה==
<gallery>
Lesser Galago (Galago moholi) coming to drink ... (33264684981).jpg
Bushbabies.JPG
Galago moholi 0zz.jpg
The Mohol bushbaby (Galago moholi), crop.jpg
The Mohol bushbaby (Galago moholi).jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:גלגויים
קטגוריה:אנגולה: יונקים
קטגוריה:מלאווי: יונקים
אורג באיה

אורג באיה בקינו.
אורג באיה (שם מדעי: Ploceus philippinus), מין של ציפור שיר טרופית ממשפחת האורגיים, החיה בדרום-מזרח אסיה ותת-היבשת ההודית.
== מאפיינים ==
האורג הוא ציפור דומה לדרור באורך של 15 ס"מ, קרוב בגודל לדרור הבית ולמעט בעונת הרבייה שני הזוויגים דומים בעלי גוונים אפורים כשהכנפיים חומות מסורטטות. הזנב קצר והמקור חרוטי ומעט עבה, מותאם לליקוט זרעים. בעונת הרבייה הזכרים עוטים גוני שחור-צהוב לאורך ראשם ופלג גופם העליון, במטרה להרשים נקבות.

האורגים הם בוני קנים גדולים ומורכבים, אותם הם מכינים מעלים ועשב התפורים יחד במקור. מושבות קינים משותפות נמצאות לרוב על ענפים קוצניים או על דקלים, ולעיתים תלויים מעל מים, כדי להרחיק טורפים, אם כי עורבים טורפים גוזלים לעיתים קרובות ולעיתים אף מספר מכרסמים והלטאה Calotes versicolor.

רוב הזמן אלה עופות חברתיים העפים בין שדות ויבולים חקלאיים ולעיתים גורמים להשחתה של יבול חקלאי, מה שהופך אותם למזיקים במספר אזורים וצדים אותם תושבים מקומיים. לעיתים הם משמשים כחיות מחמד.

==תת-מינים==
ישנם 5 תת-מינים במין זה:
* P. p. philippinus
* P. p. travancoreensis
* P. p. burmanicus
* P. p. angelorum
* P. p. infortunatus

==קישורים חיצוניים==

== הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:אורגיים
בומבינה אדומת-גחון

בומבינה אדומת-גחון ( שם מדעי: Bombina bombina) היא מין של קרפדה רעילה ממשפחת הבומביניים, החיה באירופה.

זוהי קרפדה קטנה ופרימיטיבית יחסית, באורך של 5.6 ס"מ בקירוב בצבע אפור עד חום-ירוק כשהבטן בעלת גוון אדום אש (מה שנתן לה את שמה האנגלי) ועליו כתמים שחורים המשמשים כצבעי אזהרה.

==מאפיינים==
הקרפדה מצויה לאורך מרכז ומזרח אירופה, בטווח שבין מזרח גרמניה, דנמרק ודרום-מזרח שוודיה ומזרחה לעבר רוסיה (עד לוולגה ולהרי אוראל) ודרומה עד לבולגריה וטורקיה. כמו כן ידועה אוכלוסייה מבודדת שלהם בצרפת.

היא מצויה בטבע בביצות, בריכות ונהרות איטיים בהם הם מתחבאים סביב הקנים והצמחייה המיימית או על הקרקעית הרדודה. הקרפדות טורפות של פרוקי-רגליים כמו קפזנבאים וחרקים כמו זבובים, נמלים וחיפושיות. בתורה היא נטרפת לעיתים בידי נחשים ועופות שונים. הראשנים נטרפים גם בידי דגים ועלוקות. להגנה מטורפים היא מתבססת על צבעי אזהרה, המסמנים לטורפים שהקרפדה רעילה. כאשר מתקרבים אל הקרפדה היא מתגוננת במתחית רגליה לעבר בטנה ולעיתים גם מתהפכת , כדי לחשוף את צבעי האזהרה שלה. הדבר גורם לטורפים רבים לעזוב אותה לאחר מכן.

בחורף הקרפדה נמצאת בתרדמת חורף באדמה או בבולי עץ בהם הם נחים עד בוא האביב. בעונת הרבייה הנקבות מטילות במים כ־15 עד 40 ביצים, אשר לרוב מוטלות בלילה או בתחילת הבוקר. לאחר שבוע בוקעים הראשנים ולאחר גדילה מואצת הם הופכים לבוגרים כעבור חודש.

הקרפדה איננה בסכנת הכחדה, אף שהיא נפגעה מזיהום מים ופגיעה בבתי גידול לאורך אירופה. גם באזורים בהם היא נפוצה היא איננה מחזה שכיח ובכמה אזורים נכחדה כנראה לגמרי.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1768
קטגוריה:בומביניים
ניב בלול

ניב בלול (נולד ב-12 בנובמבר 1998) הוא כדורסלן ישראלי המשחק בעמדת הפאוור פורוורד בהפועל חולון.

==קריירה==
בלול הוא בנו של כדורסלן העבר קובי בלול. הוא החל לשחק במחלקת הנוער של מכבי ראשון לציון, וב-26 בנובמבר 2016 ערך את הופעת הבכורה שלו בקבוצת הבוגרים, בניצחון קבוצתו 84–77 על מכבי אשדוד במסגרת ליגת העל. עד לתום עונת 2017/2018 שיחק בלול בסך הכל 15 משחקי ליגה, ואז עבר לעונה אחת להפועל כפר סבא מהליגה הלאומית, בה העמיד ממוצעים של 6.9 נקודות ו-3.5 ריבאונדים ב-18 דקות בממוצע. לקראת עונת 2019/2020 שב בלול למכבי ראשון לציון, אך שיחק רק 9 משחקים, בהם העמיד ממוצעים של 1.8 נקודות וריבאונד אחד ב-3.2 דקות למשחק.

ב-1 בספטמבר 2020 חתם לעונה אחת בהפועל ירושלים.<ref></ref> ב-12 משחקי ליגה העמיד ממוצעים של 2.9 נקודות ו-0.9 ריבאונדים ב-7.7 דקות למשחק. בנוסף, שיחק בלול 11 דקות במצטבר בשני משחקי הפלייאוף של קבוצתו, בהם לבסוף הודחה על ידי הפועל גלבוע גליל.

ב-27 ביולי 2021 הצטרף למכבי אשדוד מהליגה הלאומית,<ref></ref> וב-11 משחקים רשם ממוצעים של 8.5 נקודות ו-3.4 ריבאונדים ב-23 דקות למשחק. משחק השיא שלו היה בניצחון על הפועל רמת-גן גבעתיים, בו קלע 18 נקודות, כולל 4 מ-5 מעבר לקשת.

ב-23 בינואר 2022 שב למכבי ראשון לציון.<ref></ref> גם בעונה זו מיעט בלול לשחק, וב-12 משחקים העמיד ממוצעים של 1.7 נקודות ו-0.8 ריבאונדים ב-7 דקות למשחק.

ב-5 ביולי 2022 חתם בהפועל חבל מודיעין מהליגה הלאומית.<ref></ref> ב-25 בנובמבר 2022 קלע 28 נקודות בהפסד קבוצות בהארכה 117–110 לאליצור אשקלון.

ב-24 בפברואר 2023 הצטרף לאלופה הפועל חולון (בה שיחקו במשך מספר עונות גם אביו וגם תאומו של אביו), כמחליפו של מקסים רומנוב שנפצע.<ref></ref>

==קישורים חיצוניים==
* [https://basket.co.il/player.asp?PlayerId=13176 ניב בלול], באתר מנהלת ליגת העל בכדורסל

== הערות שוליים ==

קטגוריה:כדורסלני מכבי ראשון לציון
קטגוריה:כדורסלני הפועל כפר סבא
קטגוריה:כדורסלני הפועל ירושלים
קטגוריה:כדורסלני מכבי אשדוד
קטגוריה:כדורסלני הפועל חבל מודיעין
קטגוריה:כדורסלני הפועל חולון
קטגוריה:בוגרי הגימנסיה הריאלית
קטגוריה:ישראלים שנולדו ב-1998
יוזף קרליבך שולה (JCS)

יוזף קרליבך שולה (בגרמנית: Joseph carlebach schule) הוא בית הספר היהודי היחיד בהמבורג. בית הספר שייך לקהילת המבורג, וממוקם במקום בו הייה "תלמוד-תורה ריאלשולה" לפני מלחמת העולם השנייה. במקום ישנו מטבח כשר לחברי הקהילה ובו ממוקמים גם משרדי הקהילה.

==היסטוריה==

לאחר שכבר היו בהמבורג בתי ספר יהודיים קטנים יותר, נוסד ב-1805 בית הספר "תלמוד תורה" כבית הספר היהודי למהדרין הראשון בהמבורג. השיעורים היו ללא תשלום. בית הספר סיפק בחינם ביגוד ומזון לתלמידיו. מ-1821 עד 1849 היה המנהל אייזק ברנייס, שעשה רפורמה יסודית בבית הספר והנהיג גם מקצועות חילוניים. מאז, גם גרמנית, גאוגרפיה והיסטוריה של הטבע היו בתוכנית הלימודים. במהלך המאה ה-19 בית הספר התמקם ברחוב גרינדלהוף ושם הוא נמצא עד היום.

סגירת כל בתי הספר היהודיים בגרמניה ב-30 ביוני 1942 משמעה גם את סיום בית הספר תלמוד תורה. רוב 28 המורים ולאחרונה 343 תלמידים שלמדו בבית הספר או לימדו בו בשנת 1942 גורשו ונפלו קורבן לשואה. רק 76 תלמידים ושלושה מורים שרדו.

בשנת 2007 חזר בית הספר לפעול כרגיל לאחר 68 שנים. הוא נקרא ע"ש יוזף קרליבך, הרב הראשי האחרון של המבורג ומורה בבית הספר.

==ראו גם==
* יוסף קרליבך
* קהילת יהודי המבורג

==קישורים חיצוניים==
* Talmud-Tora-Schule באתר ויקיפדיה (בגרמנית)

==הערות שוליים==

2023 03
קטגוריה:בתי ספר יהודיים בתפוצות
קטגוריה:יהדות המבורג
קטגוריה:המבורג: חינוך
עכסן הערבות

עכסן הערבות או עכסן הפרריה (שם מדעי: Crotalus viridis) הוא מין של נחש ארסי מהסוג עכסן החי בערבות עשב לאורך אמריקה הצפונית במערב ארצות הברית, דרום מערב קנדה וצפון מקסיקו והוא בעל דמיון לעכסן פסיפי.

==תיאור==
העכסן הוא נחש גדול באורך של 100 עד 120 ס"מ כשהשיא נרשם באורך 151.5 ס"מ, במונטנה. הוא בעל רצועות חומות-בהירות עד כהות והעכס שבקצה הזנב שחור-לבן. הפנים בעלות מספר פסים אופקיים בהירים ולצד העיניים לנחש ישנם גומות חום, העוזרות לחוש בטרף בעל דם חם.

הוא חי כשמו בערבות לאורך המישורים הגדולים עד לגובה 2,775 מטרים מעל פני הים. הנחש פעיל בעיקר בין סלעים ולעיתים מטפס על שיחים ועצים נמוכים ובמספר נמוכים נפוץ סמוך למים. הנחש מתאים עצמו למזג האוויר, כאשר הוא פעיל יותר ביום בימים קרים ויותר פעיל בלילה בימים חמים.

זהו טורף ארסי התוקף ממארב טרף של יונקים קטנים, לרוב מכרסמים כמו עכבריים, סנאיי קרקע וארנבות וכן מעופות מקננות קרקע, דו-חיים, לטאות ואף נחשים אחרים.

הנחש בעל ארס מורכב מהמוטוקסינים חזקים. הכשת עכסן יכולה לגרום לדימומים פנימיים, נמק, ולתמס שריר והוא יכול להרוג, בעיקר מהרעלת דם. עם זאת לרוב הוא מכשכש בזנבו כדי לאיים ולהרחיק סכנות לפני ההכשה.

==תת-מינים==
לנחש זה ידועים 2 תת-מינים:
* Crotalus viridis viridis
* Crotalus viridis nuntius

תת-מינים נוספים מהמין הועברו למינים אחרים.

==קישורים חיצוניים==

== הערות שוליים ==

קטגוריה:טקסונים שתוארו בידי קונסטנטין סמואל רפינסק
קטגוריה:צפעוני גומה
קטגוריה:ארצות הברית: זוחלים
קטגוריה:בעלי חיים שתוארו ב-1818
לוהאב כיאל

לוהאב כיאל (בערבית: لوهاب كيال; נולד ב-3 במאי 1988) הוא כדורגלן ערבי-ישראלי המשחק בעמדת המגן הימני בהפועל בועיינה.

==קריירה==
כיאל התחיל את הקריירה שלו במחלקת הנוער של מכבי חיפה. ב-31 במאי 2008 ערך את הופעת הבכורה שלו בקבוצה הבוגרת בהפסד 2-0 למ.ס. אשדוד.

בגיל 20 שוחרר מהמועדון והצטרף להפועל בני ג'דיידה ובמהלך העונה הצטרף למכבי אחי נצרת עמה עלה לליגת העל בסיום העונה. ב-31 באוגוסט 2009 ערך את הופעת הבכורה שלו בליגת העל בהפסד 2-0 לבני יהודה. לאחר שבסיום העונה ירדה נצרת לליגה הלאומית, כיאל חתם בבני סכנין.

בקיץ חתם במ.ס. אשדוד במדיה שיחק משחק אחד ובמהלך העונה חתם בהפועל עכו.

בקיץ הצטרף להפועל נוף הגליל וכעבור עונה חתם בהפועל בני לוד. בעונת היה שחקן חופשי ועונה לאחר מכן חתם בעירוני נשר מהליגה הלאומית. בהמשך הקריירה שיחק בהפועל אום אל-פחם, עירוני קריית אתא, עירוני טבריה, מכבי טמרה, אחווה ריינה ומכבי בני ג'דיידה. כיום משחק בהפועל בועיינה בליגה א' צפון.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים ערבים ישראלים
קטגוריה:ג'דיידה-מכר: כדורגלנים
קטגוריה:כדורגלני מכבי אחי נצרת
קטגוריה:כדורגלני בני סכנין
קטגוריה:כדורגלני מועדון ספורט אשדוד
קטגוריה:כדורגלני הפועל עכו
קטגוריה:כדורגלני הפועל נוף הגליל
קטגוריה:כדורגלני הפועל בני לוד
קטגוריה:כדורגלני עירוני נשר
קטגוריה:כדורגלני הפועל אום אל-פחם
קטגוריה:כדורגלני מכבי עירוני קריית אתא
קטגוריה:כדורגלני עירוני טבריה
קטגוריה:ישראלים שנולדו ב-1988
טופח תרבותי

טֹפַח תַּרְבּוּתִי (שם מדעי: Lathyrus sativus) הוא צמח עשבוני חד-שנתי ממשפחת הקטניות. מין זה מוצאו מחצי האי-הבלקני (בולגריה ויוגוסלביה) ומשמש בישראל כגידול שדה.

== מורפולוגיה ==
צמח עשבוני חד-שנתי זקוף פחות או יותר, אינו מטפס וגובהו 30 עד 50 ס"מ ולעיתים רחוקות עד 75 ס"מ. הגבעולים קירחים ומכונפים. הלוואים ארוכים ודומים לעלעלים. העלים מנוצים, בעלי זוג אחד של עלעלים מחודדים שביניהם, בהמשך ציר העלה, יוצאת קנוקנת ענפה המתפצלת ל-3 סעיפים. ציר העלה מכונף. הלוואים הקטנים בבסיס העלה דמויי חצי ראש חץ, אורכם 18 עד 25 מ"מ ורוחבם 2 עד 5 מ"מ. העלעלים אזמליים עד צרים מחודדים בקצותיהם, עורקיהם מקבילים, שפתם תמימה, אורכם 5 עד 8 ס"מ ורוחבם על פי רוב 1.1 עד 1.5 ס"מ.

התפרחות חיקיות מסוג אשכול. כל תפרחת נושאת לא יותר מ-4 פרחים, לרוב פרח אחד לעיתים 2. עוקץ התפרחת ארוך ואורכו 3 עד 6 ס"מ. עוקץ הפרח כ-1.2 ס"מ.

הפרחים פרפרניים בלתי נכונים, דו-מיניים ובעלי שחלה עילית ואינם ריחניים. הגביע משתייר, אורכו 7 עד 10 מ"מ, דמוי פעמון, בעל שיניים כמעט שווים שאורכם פי 1.5 עד 3 מאורך צינור הגביע.

הכותרת פרפרנית ומורכבת מ-5 עלים. עלה הכותרת החיצוני (המפרש) הוא הגדול מכולם. שני עלי הכותרת הצדדים (המשוטים) מכסים על פי רוב על שני עלי הכותרת הפנימיים ביותר (הסירה) ומעורים במקצת בסירה. הכותרת אדומה, ורודה, כחולה או לבנה, אורכה 12 עד 15 מ"מ לעיתים רחוקות עד 24 מ"מ.

האבקנים 10, 9 מהם זריהם מאוחים לצינור ואחד חופשי.

השחלה עילית, סרגלית, בת עלה שחלה אחת ונישאת על עוקץ. עמוד השחלה מכופף ופחוס מגבו שבחלקו העליון.

הפרי תרמיל כמעט אליפטי, שטוח פחות או יותר, רחב וקירח, אורכו 2.5 עד 3.5 ס"מ לעיתים רחוקות 4 ס"מ ורוחבו 9 עד 12 מ"מ. התפרים מכונפים. שפתו העליונה (תפר הבטן) בעל 2 כנפיים ברורות ברוחב 1 עד 2.5 מ"מ. הפרי נפתח על יד קשוות. הזרעים, שמספרם 3 עד 5 בתרמיל חלקים, לבנים ובעלי מקצועות.

==קישורים חיצוניים==

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:פרפרניים
פאולין קוריארד

פאולין קוריארד (באנגלית: Pauline Couriard; 1848–1898) הייתה ציירת רוסית, חברת כבוד באקדמיה הקיסרית לאמנויות. <ref></ref> היא ידועה בעיקר בזכות הקמת חוג האמנות לנשים בסנט פטרסבורג והנהיגה אותו.<ref></ref> היא הציגה את יצירותיה ברחבי אירופה.<ref></ref>

== ביוגרפיה ==
פאולין נולדה ב-1848 בסנט פטרסבורג במשפחת אצולה ותיקה.<ref></ref> אביה, היה גנרל בצבא הרוסי.<ref>Булгаков, Ф. И. (1889). Наши художники (Живописцы, скульпторы, мозаичисты, граверы и медальеры) на академических выставках последнего 25-летия. Биографии, портреты художников и снимки с их произведений. Типография А. С. Суворина. pp. 227–229, 234.</ref> היא התחנכה בהדרכתו של אמן פופולרי לב לאגוריו. היא הציגה לראשונה בגיל 28 וזכתה להצלחה.

היא נישאה לרופא השווייצרי אלפרד קוריארד, שעבד בבית החולים מרינסקי בסנט פטרסבורג וקיבלה את שם משפחתו. מספר שנים לפני מותו של בעלה, היא התגוררה בז'נבה.<ref></ref> היא הציגה את נופיה באקדמיה הקיסרית לאמנויות, שם קיבלה 2 מדליות כסף, ובשנת 1882 הוכרה כחברת כבוד של האקדמיה הקיסרית לאמנויות .

ב-1882 חזרה פאולין קוריארד לסנט פטרסבורג. באותה שנה היא ייסדה את חוג האמנות הראשון לנשים שמטרתו הייתה להקל את הגישה של נשים לקורסים הניתנים באקדמיה לאמנויות יפות. היא עמדה בראש חוג האמנות לנשים במשך יותר מעשר שנים. בשנת 1892 לרגל יום השנה העשירי לחוג, קיבלה קוריארד סדרת רישומים במתנה מתלמידיה. מוזיאון ז'נבה ירש את הרישומים הללו ב-1899. הרישומים שנתרמו על ידי פאולין קוריארד הוצגו בתערוכה הציירים הרוסים מהמאה ה-19 במוזיאון לאמנות והיסטוריה בז'נבה בשנים 2008–2009.

פאולין קוריארד מתה בשנת 1898 בסנט פטרבורג.

== גלריה ==
<gallery mode="packed" heights="200">
 File:Куриар Пелагея Петровна - Сельский пейзаж.jpg
File:Куриар Пелагея Петровна - Мельница.jpg
File:Куриар Пелагея Петровна - Зимний пейзаж.jpg
</gallery>

== קישורים חיצוניים ==

== הערות שוליים ==

קטגוריה:ציירות רוסיות

קטגוריה:ילידות 1848
קטגוריה:ילידי 1848
קטגוריה:נפטרות ב-1898
קטגוריה:רוסים שנפטרו ב-1898
נחל לטאות

נחל לטאות הוא נחל אכזב במדבר יהודה. אורכו כ־5.5 קילומטרים.

== תוואי הנחל ==
מוצא הנחל ממוקם בגובה של כ־580 מטרים מעל פני הים, במרחק של כשבעה קילומטרים מדרום־מזרח להר עמשא. הוא זורם דרומה. כשלושה קילומטרים מצפון־מערב לערד, בגובה של כ־470 מטרים מעל פני הים, הוא נשפך לנחל צאלים, אשר נשפך בסופו אל ים המלח.

בקצה הדרומי של תוואי הנחל ממוקם בסיס בא"ח נח"ל, בו מוכשרות מספר יחידות כמו שלדג, 669, פלס"ר שריון ושייטת 13.

לטאות
עין חשרת

עין חַשְׁרַת (בערבית: אל מחשורה) הוא מעיין שכבה הממוקם בגדתו הצפונית של נחל השופט. 

==הידרולוגיה==
שלוש ניקבות חצובות בסלע מזינות את המעיין. שתי נקבות קטנות ואחת גדולה. מי המעיין זורמים בתעלה החצובה ברצפתו ומתנקזים בבריכה מרובעת שלה שני מפלסים. שתי בריכות אוגרות את מי המעיין, אחת קטנה ואחת גדולה שעומקה כ-90 ס"מ. בריכות אלו מחוברות בתעלת ניקוז שאורכה כ-20 מטר. את המים לבריכה השלישית מעביר מרזב. יש הסוברים כי מערכת הנקבות היא שריד מהתקופה ההלניסטית או התקופה הרומית. באפיקו של הנחל נמצאו שרידי טחנת קמח.

==מקור השם==
מקור השם עין חשרת ב: "וַיָּשֶׁת חֹשֶׁךְ סְבִיבֹתָיו סֻכּוֹת חַשְׁרַת מַיִם עָבֵי שְׁחָקִים". חַשְׁרַת פירושו התקבצות. בענן מתקבצים המים כך גם כאן מתקבצים המים מהנקבות למעיין.

המעיין נקרא גם "עין אמי" ע"ש אמנון (אמי) בר-נר בן קיבוץ הזורע שנפל במלחמת ההתשה.

==הערות שוליים==

קטגוריה:רמות מנשה
קטגוריה:רמות מנשה:אתרים ארכאולוגיים
חשרת